Ico kiganiro ca tanguye igihe c’isaha indwi (13h) kigenda kurangira isaha icenda (15h) zo kumuhingamo, aho yatanguye aramutsa abakunzi biwe aho baherereye kw’isi yose, anabemerera ko igihe azoba atari hafi yabo azoza arabaha ikiganiro biciye k’urubuga rwawi rwa Facebook buri misi y’Imana. Abakunzi biwe bagiye baramubaza ibibazo bitandukanye na cane cane kuvyerekeye amajambo yanditse bivanye n’ikiganiro mugenzi we Sat B yatanze ku nsamirizi imwe yo mu gihugu ca Tanzania, Fizzo yishuye ati : " birya n’ibintu bisanzwe kandi bishika, niko kazi dukora". Arongera ati : " nagomba mbwire abantu ko atangorane nimwe iri hagati ya jewe na Sat B, gusa ni mwebwe abantu mwiyumvira ibintu vyinshi mukibaza n’ibibazo mutokwibajije, Sat B, n’umuvukanyi wanje duhuza ivyiyumviro bimwe vyo guteza imbere umuziki". Ku kibazo c’uko Big Fizzo adashiramwo amahera menshi mu muziki kugira akorane n’abaririmvyi mpuzamakungu,yishuye ati : " gushiramwo amahera mu muziki siko guca utera imbere, hari abantu benshi bashizemwo uburyo bwabo biranka,igikuru n’ukuba ufise impano( talent), ugaca unakora cane ukitanga wese". Arongera ati :" jewe Fizzo mu myaka iheze, narashizemwo amahera nkorana indirimbo n’umuririmvyi wo muri Nigeria yarakomeye cane ico gihe yitwa "Ice Prince" nkiyikora nari nibaza ko izonshikana k’urundi rwego, ariko siko vyagenze, ahubwo vyampaye icirwa,ni naco gituma nama mvuga nti ikintu cose n’umwanya waco". Ku kibazo cuko Fizzo adashaka gukorana indirimbo n’umuririmvyi wo hanze akomeye, yishuye ati :" ndabishaka cane gukorana n’abaririmvyi mpuzamakungu, mugabo sinzobikora   kugira jewe ngume ntera imbere, ahubwo nzobikora kugira i bendera ry’igihugu canje rihungabane mu makungu". Yabandanije y’ishura ibibazo na cane cane ku cerekeye igituma abaririmvyi ba barundi bataboneka mu biteramo mu bindi bihugu, yishuye ati : " abaririmvyi babarundi ntituja mubiteramo bikomeye hanze y’igihugu kubera ko mur’ivyo bihugu ntibatuzi, bavuza indirimbo zabo gusa twebwe nta kibanza baduha, bitandukanye no ngaha iwacu, nitwe tugirira publicité abaririmvyi bo hanze, uja mu butambiro indirimbo zabo nizo zivuzwa, kuma radiyo usanga umumenyeshamakuru ariko avuga ubuzima bw’umuririmvyi wo hanze atanamuzi, bigatuma abo baririmvyi bo hanze baca baza ku bwinshi mugihugu cacu, none ngaho mwibaza ko tuzotera imbere gute ?". Ku bamusavye ibikorwa agiye gukora,yishuye ati :" hari indirimbo shasha zigiye kuza ndetse ndafise imigambi yo gukorana na mugenzi wanje Lolilo twafatanije urugendo kuva kera nkuko abakunzi babidusavye". Yarangije asubira gushimira abakunzi b’umuziki w’Uburundi abasaba kubandanya bafatana munda ati :" imbere ni heza".